

Budsjett 2019  
Kontingent 2019

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Post** | **Tekst** | | **Regnskap 2016** | | **Rev. budsjett 2017** | | **Prognose 2017** | | **Budsjett 2018** | **Budsjett 2019** |
| 1 | Bevilgninger og gaver | | 9 487 478 | | 9 324 725 | | 9 236 065 | | 8 773 537 | 8 278 720 |
| 2 | Andre driftsinntekter og refusjoner | | 1 033 602 | | 875 000 | | 847 000 | | 850 000 | 850 000 |
| 3 | Medlemskontingent | | 7 653 390 | | 7 909 000 | | 7 500 000 | | 7 400 000 | 7 780 000 |
| 4 | Varesalg | | 181 707 | | 182 500 | | 177 000 | | 170 000 | 30 000 |
| 5 | Renteinntekter | | 48 020 | | 50 000 | | 60 000 | | 60 000 | 60 000 |
| **6** | **Sum inntekter** | | **18 404 198** | | **18 341 225** | | **17 820 065** | | **17 253 537** | **16 998 720** |
|  |  | |  | |  | |  | |  |  |
| 7 | Medlemsarbeid og organisasjonsbygging | | 347 667 | | 627 500 | | 512 530 | | 723 600 | 513 750 |
| 8 | Konferanser og seminarer | | 300 576 | | 470 000 | | 493 000 | | 415 000 | 515 000 |
| 9 | Styrende organer | | 493 110 | | 350 000 | | 254 266 | | 530 000 | 412 000 |
| 10 | Utvalg | | 79 875 | | 190 000 | | 82 000 | | 112 000 | 112 000 |
| 11 | Publikasjoner og materiell | | 1 561 338 | | 1 925 000 | | 2 053 499 | | 1 700 000 | 1 410 000 |
| 12 | Bevilgninger og støtte | | 350 611 | | 455 000 | | 396 229 | | 405 000 | 375 000 |
| 13 | Kontingentfordeling | | 3 804 946 | | 3 954 500 | | 3 750 000 | | 3 700 000 | 3 890 000 |
| 14 | Kontor- og administrasjonskostnader | | 1 898 461 | | 2 586 640 | | 2 598 962 | | 2 074 640 | 2 025 640 |
| 15 | Lønns- og personalkostnader | | 8 438 074 | | 7 754 081 | | 7 118 355 | | 7 578 321 | 7 565 467 |
| 16 | Rentekostnader | | 711 | | 1 000 | | 3 000 | | 1 000 | 1 000 |
| **17** | **Sum kostnader** | | **17 275 369** | | **18 313 721** | | **17 261 841** | | **17 239 561** | **16 819 857** |
|  |  | |  | |  | |  | |  |  |
| **18** | **Resultat - uten søksmål** | | **1 128 828** | | **27 504** | | **558 224** | | **13 976** | **178 863** |
|  | Utgifter til Acer-søksmål | |  | |  | |  | |  | **604 250** |
|  | **Resultat - med søksmål** | | 0 | | 0 | | 0 | | 0 | **-425 387** |
| **Egenkapital 01.01.2018** | | 6 948 329 | | **Derav kampfond** | | 3 077 607 | |
| **Egenkapital 01.01.2019 (prognose)** | | 6 509 355 | | **Derav kampfond** | | 3 077 607 | |
| **Egenkapital 01.01.2020 (estimat)** | | 6 598 787 | | **Derav kampfond** | | 3 167 039 | |

Styrets forslag til budsjett viser et overskudd på 178 863,- uten utgiftene til Acer-søksmålet. Med utgiftene til søksmål er det budsjettert med et underskudd på 425 387,-. Styret foreslår å bruke 604 250,- på Acer-søksmålet. De 604 250,- vil bli tatt fra de midlene som er innsamlet i 2018.

Det budsjetterte overskuddet på 178 863,- foreslås overført til egenkapital og kampfond.

I forslaget budsjetteres det med en økning i medlemskontingenten. Dette er beskrevet under post 3 medlemskontingent.

# Post 1 Bevilgninger og gaver

Posten inneholder støtte og gaver fra privatpersoner, samt støtte fra offentlig og ikke-offentlige instanser.

Største bidragsyter er Landbrukssamvirke som i 2019 gir totalt 3,9 millioner kroner i driftsstøtte og prosjektstøtte. Landbrukssamvirke har besluttet at 12,06 % (480 655) av dette går til Ungdom mot EU. Det er også budsjettert med 2,5 millioner i driftsstøtte fra Utenriksdepartementet og 700 000 i prosjektstøtte.

De øvrige postene er som følger:

Personlige gaver 900 000,-  
Driftsstøtte Fagforbundet 550 000,-  
Faglig støtte 125 000,-

# Post 2 Andre driftsinntekter og refusjoner

Posten inneholder blant annet momskompensasjon fra staten på 700 000 kroner, likt som i 2018. Regjeringa bevilger mer penger til momskompensasjon i sitt budsjettforslag for 2019, samtidig som det er flere organisasjoner som benytter seg av ordningen. I tillegg er det budsjettert med 110 000 kroner fra den frivillige abonnementsordningen Vett.

De øvrige postene er som følger:

Deltakeravgift 30 000,-  
Andre inntekter og refusjoner 10 000,-

# Post 3 Medlemskontingent

Styret foreslår i budsjettet å øke medlemskontingenten med 20,- fra dagens 395,- til 415,-. Det budsjetteres med cirka 18 750 medlemmer (samme som i 2018) noe som gir en total kontingentinntekt på 7 780 000,-. Av dette går halvparten (3 890 000,-) ut igjen til fylkes- og lokallag.

# Post 4 Varesalg

Tidligere har man budsjettert med inntekter fra årboka, men styret har tidligere vedtatt at man ikke skal trykke årbok. Posten inneholder derfor kun inntekter fra salg av materiell (30 000,-).

# Post 5 Renteinntekter

Fra bankinnskudd/likviditetsfond. Det jobbes hele tiden med å disponere kontoene på en sånn måte at man får maks renteinntekter. Det budsjetteres med 60 000,- i renteinntekter. Det er det samme som i 2018.

# Post 7 Medlemsarbeid og organisasjonsbygging

Styret foreslår å sette av 513 715,- til medlemsarbeid og organisasjonsbygging.

Posten inneholder kostnader knyttet til drift av medlemsregister og verving. Kostnadene knyttet til medlemsregisteret går noe ned etter at vi byttet leverandør fra Mysoft til Hypersys. Styret foreslår å kutte litt på posten som omhandler vervekostnader noe som betyr at det i 2019 er litt mindre rom for å kjøpe inn vervemateriell etc. Samtidig foreslås det å sette av 40 000,- til ringeverver, men dette fordrer at fylkeslagene tar halvparten av kostnadene.

Styret foreslår å kutte kostnadene til innkreving av medlemskontingent fordi man i 2019 vil kreve inn mer av kontingenten på epost og SMS. Det er budsjettert med å sende ut ett hovedkrav som brevpost, og en purring per brev. Fylkeslagenes andel av disse utgiftene foreslås uendret fra 2018 og er totalt på 250 000,-.

I tillegg er det det budsjettert med 100 000,- i prosjektkostnader. Dette er deler av prosjektstøtten fra Landbrukssamvirke. Hva prosjektet konkret vil gå ut på vil avhenge av dialogen med Landbrukssamvirke.

Postene er som følger:

Medlemsregister 123 750,-  
Vervekostnader 70 000,-  
Medlemskrav og utsendinger 220 000,-  
Prosjektstøtte Landbrukssamvirke 100 000,-

# Post 8 Konferanser og seminarer

Styret foreslår å avholde to fylkesledersamlinger i 2019 og setter av til sammen 15 000,- til det. Samtidig foreslås det 150 000,- til en markering av 25års jubileet for folkeavstemningen i 1994. 350 000,- av prosjektstøtten på 700 000- vi har budsjettert med fra UD er også utgiftsført her. I 2018 har prosjektstøtten fra UD blant annet gått til å arrangere en kvinnekonferanse samt en faglig konferanse om Acer.

# Post 9 Styrende organer

Posten inneholder kostnader knyttet til styret, AU, rådet og landsmøtet. Det er budsjettert med 0,- i landsmøteutgifter. Styret foreslår samtidig å sette av 150 000,- til to rådsmøter i 2019. Posten til styret på 130 000,- foreslås uendret fra 2018. Reisekostnader for leder er foreslått redusert fra 20 000 i 2018 til 10 000 kroner i 2019.

Styret foreslår å øke posten til AU til 122 000,-. 100 000,- av dem er avsatt til AU sin disposisjon. Dette vil gå til kampanjer, prosjekter, godtgjøring eller andre tiltak AU ønsker å gjennomføre i 2019. En forutsetning for økningen på 100 000,- er at medlemskontingenten økes fra 395,- til 415,-. For honorarer til AU og leder se post 15.

Postene er som følger:

AU 122 000,-  
Rådet 150 000,-  
Reisekostnader for leder 10 000,-  
Styret 130 000,-

# Post 10 Utvalg

Posten inneholder de utvalgene Nei til EU har: faglig utvalg, internasjonalt utvalg, kvinnepolitisk utvalg, utdanningspolitisk utvalg, landbrukspolitisk utvalg og fiskeripolitisk utvalg.

Styret foreslår å bevilge like mye til utvalgene i 2019 som i 2018. Utdanningspolitisk utvalg, landbrukspolitisk utvalg og fiskeripolitisk utvalg ligger i posten «andre utvalg» og det er foreslått at de får 8000,- hver, noe som er samme fordeling som i 2018.

Postene er som følger:

Faglig utvalg 38 000,-  
Internasjonalt utvalg 30 000,-  
Andre utvalg 24 000,-  
Kvinnepolitisk utvalg 20 000,-

# Post 11 Publikasjoner og materiell

Styret foreslår at det trykkes og distribueres tre papirutgaver av medlemsavisa Standpunkt, og totalt tre versjoner av Vett. En av Vett-utgavene dekkes gjennom UD-prosjekt, mens et annet dekkes av prosjektstøtten fra Landbrukssamvirke.

Posten materiell inneholder blant annet innkjøp av materiell som buttons, penner og standsutstyr. Den inneholder også distribusjon av skolemateriell gjennom Subject Aid.

Posten «øvrige» er prosjektsøknader fra UD. I 2018 fikk vi blant annet støtte til en utredning, et prosjekt knyttet til sosiale medier og et Vett-hefte.

Postene er som følger:

Standpunkt 760 000,-  
Vett 140 000,-  
Materiell 210 000,-  
Øvrige 300 000,-

# Post 12 Bevilgninger og støtte

Styret foreslår å sette av 375 000,- til bevilgninger og støtte. Støtten til Ungdom mot EU på totalt 600 000,- foreslås videreført. Av disse er 450 000,- driftsstøtte, mens 150 000,- er støtte til stillingen som student- og reisesekretær. Av dette dekker fylkeslagene 275 000,- av støtten.

Det er tidligere budsjettert med 50 000,- i støtte til Finnmark Nei til EU, hvorav øvrige fylkeslag har bidratt med 25 000,-. For 2019 foreslås denne støtten fjernet. Finnmark Nei til EU har de siste årene ikke hatt orden på økonomien og ikke levert inn årsregnskap og årsmelding. Når Finnmark Nei til EU har fått orden på økonomien kan man vurdere å gjeninnføre støtten.

Posten inneholder i tillegg bevilgninger til for eksempel Handelskampanjen og Team (10 000,-) og masterstipend (Dag Seierstad-prosjektet) på 20 000,-.

# Post 13 Kontingentfordeling

Det foreslås at halvparten av kontingentinntektene fordeles til fylkes- og lokallag, totalt 3 890 000,-.

# Post 14 Kontor- og administrasjonskostnader

Styret foreslår å sette av totalt 2 065 640,- til kontor- og administrasjonskostnader.

I denne posten er husleie, strøm og felleskostnader den største utgiftsposten på 650 280,-. Dette inkluderer de kontorene vi har i Oslo og de vi leier ute i landet. I tillegg er det foreslått satt av 1 207 000,- til kontor-administrasjonskostnader som renhold, kopimaskin, internett, forsikringer kontorrekvisita og datautstyr.

# Post 15 Lønns- og personalkostnader

Styret foreslår å sette av totalt 7 565 467,- i lønns- og personalkostnader. Godtgjøring av leder foreslås økt til 633 115,- noe som er likt som lønna til generalsekretær. Godtgjørelsen til AU settes til 15 % av lederhonoraret og foreslås økt tilsvarende fra 81 000 til 95 000,-. Lønnskostnader til faste ansatte er budsjettert til 6 708 000,-. Det er budsjettert med 10,8 årsverk. Dette er litt lavere enn 2018, men skyldes at noen ansatte har redusert sine stillinger. I tillegg er det satt av 125 000,- i budsjettforslaget for reiser og møter for staben.

# Post 16 Acer-søksmålet

Styret foreslår å bruke totalt 604 250,- til Acer-søksmålet. Det er inngått avtale med advokatkontoret Endresen Brygfjeld Torall om saksførsel. Disse kostnadene er satt for å dekke saksforberedelser, saksførsel i tingretten samt kostnader knyttet til reise og innkjøp av relevant litteratur og lovbøker.

Posten foreslås dekket av de midlene som er samlet inn gjennom Acer-innsamlingen i 2018.

Postene er som følger:

Saksforberedelse 258 750,-  
Saksførsel i tingretten 312 250,-  
Reise/diett/overnatting 50 000,-  
Litteratur og dokumentasjon 3 000,-